nicephorus-gregoras.historia-romana 1.2.4
( Δ . ) Ὁ γάρ τοι τοῦ πρώτου Ἀσὰν ἀδελφὸς καὶ διάδοχος Ἰωάννης πάντας τοὺς ὑπὸ χεῖρα Βουλγάρους στρατολογήσας , ἐπαγόμενος δὲ καὶ μισθοφορικὸν οὐκ ὀλίγον ἐκ τῶν παρὰ τὰ βόρεια μέρη τοῦ Ἴστρου Σκυθῶν , καιρὸν ἔχειν ἔκρινεν ἐπιθέσθαι ταῖς Θρᾳκικαῖς κώμαις καὶ πόλεσιν , ἐν ζάλῃ καὶ θορύβῳ μακρῷ τῶν Ῥωμαϊκῶν τηνικαῦτα πραγμάτων ὄντων , καὶ τῶν Λατίνων ἐν ἄλλοις σπουδαιοτέροις περισπωμένων . ὅθεν ἀνάγκῃ συνειλημμένοι τοιαύτῃ , τὴν οὖσαν Λατινικὴν ἀναλαβεῖν ἔγνωσαν δύναμιν ἅπασαν Βαλδουῖνός τε καὶ οἱ σύν γε αὐτῷ τὴν ἡγεμονίαν διαλαχόντες , καὶ μέχρι καὶ ἐς τὰ τῆς Ὀρεστιάδος ἱππήλατα κατεσπουδασμένην τινὰ τὴν ἐκστρατείαν ποιήσασθαι . οὗ γενομένου , πρὸς μάχην ἑκατέρωθεν ἐκεῖ περιφανῆ τὰ στρατεύματα συνεῤῥάγη , καὶ πολὺς ἀμφοτέρωθεν ἐγίνετο φόνος , εὐρώστως ἀγωνιζομένων ἁπάντων μέχρι καὶ ἐς πολύν τινα χρόνον · ὀψὲ δ' ἐγκλῖναι τοῖς Βουλγάροις συνεπεπτώκει , οὐκ οἰδ' ὁπότερον , εἴτε τὴν τῶν Λατίνων οὐ μάλα γενναίως ἐνεγκεῖν δυνηθεῖσι βαρεῖαν ὅπλισιν , εἴτ' ἐξεπίτηδες παρεξάγειν σφᾶς βουληθεῖσι περὶ τὰ ἔνεδρα καὶ τοὺς λόχους · ᾧ καὶ μᾶλλον τίθεσθαι ἄξιον . ἤδη γὰρ ὡς ποῤῥωτάτω που τῆς διώξεως γινομένης , ἀνίστανται τῶν λόχων οἱ Σκύθαι · ἐπαναστρέφουσι δ' ὥσπερ ἀπὸ συνθήματος καὶ οἱ Βούλγαροι , καὶ τοὺς πολεμίους παρὰ πᾶσαν ὁμοῦ κυκλωσάμενοι προσδοκίαν , ἐτόξευον , ἠκόντιζον , ἔσφαττον ἀφειδῶς , αἱμάτων καὶ νεκρῶν ἐπλήρουν τὴν γῆν · καὶ πολὺς ἦν τῶν Λατίνων ὁ φόνος , οὐκ ἐχόντων διὰ τὸ βάρος τῆς ὁπλίσεως ἀντέχειν πρὸς τὰς συνεχεῖς ἀντεμβολὰς καὶ ἑλίξεις καὶ κουφοτάτας ἐξελάσεις τῶν Σκυθῶν . ἦσαν δ' οὓς καὶ ζῶντας ἐλάμβανον , μεθ' ὧν ἑάλω ζῶν καὶ ὁ Βαλδουῖνος . ὁ δὲ Πλέης κόμης Δολόϊκος ἐπεπτώκει παρὰ τὴν μάχην . ὁ δὲ τῆς Βενετίας δοὺξ Ἐρίκος Δάνδουλος μετ' ὀλίγων πάνυ φυγὰς ᾤχετο , μετὰ μικρὸν δὲ τετελεύτηκε καὶ αὐτὸς ὑπὸ τῶν ἐκ τοῦ πολέμου τραυμάτων .
Lemmas: ( δ . ) ὁ γάρ ὅς ὁ πρῶτος Ἀσάν ἀδελφός καί διάδοχος Ἰωάννης πᾶς ὁ ὑπό χείρ Βούλγαρος στρατολογέω , ἐπάγω δέ καί μισθοφορικός οὐ ὀλίγος ἐκ ὁ παρά ὁ βόρειος μέρος ὁ Ἴστρος Σκύθης , καιρός ἔχω κρίνω ἐπιτίθημι ὁ Θρᾳκικός κώμη καί πόλις , ἐν ζάλη καί θόρυβος μακρός ὁ Ῥωμαϊκός τηνικαῦτα πρᾶγμα εἰμί , καί ὁ Λατῖνος ἐν ἄλλος σπουδαῖος περισπάω . ὅθεν ἀνάγκη συλλαμβάνω τοιοῦτος , ὁ εἰμί Λατινικός ἀναλαμβάνω γιγνώσκω δύναμις ἅπας Βαλδουΐνος τε καί ὁ σῦς γε αὐτός ὁ ἡγεμονία διαλαγχάνω , καί μέχρι καί εἰς ὁ ὁ ὀρεστιάς ἱππήλατος κατασπουδάζομαι τις ὁ ἐκστρατεία ποιέω . ὅς γίγνομαι , πρός μάχη ἑκατέρωθεν ἐκεῖ περιφανής ὁ στράτευμα συρρήγνυμι , καί πολύς ἀμφοτέρωθεν γίγνομαι φόνος , εὔρωστος ἀγωνίζομαι ἅπας μέχρι καί εἰς πολύς τις χρόνος · ὀψέ δέ ἐγκλίνω ὁ Βούλγαρος συμπίπτω , οὐ οἶδα ὁπότερος , εἴτε ὁ ὁ Λατῖνος οὖον μάλα γενναῖος φέρω δύναμαι βαρύς ὅπλισις , ἔτι ἐξεπίτηδες παρεξάγω σφεῖς βούλομαι περί ὁ ἔνεδρον καί ὁ λόχος · ὅς καί μᾶλλον τίθημι ἄξιος . ἤδη γάρ ὡς προσωτέρω ποῦ ὁ δίωξις γίγνομαι , ἀνίστημι ὁ λόχος ὁ Σκύθης · ἐπαναστρέφω δέ ὥσπερ ἀπό σύνθημα καί ὁ Βούλγαρος , καί ὁ πολέμιος παρά πᾶς ὁμοῦ κυκλόω προσδοκία , τοξεύω , ἀκοντίζω , σφάζω ἀφειδής , αἷμα καί νεκρός πληρόω ὁ γῆ · καί πολύς εἰμί ὁ Λατῖνος ὁ φόνος , οὐ ἔχω διά ὁ βάρος ὁ ὅπλισις ἀντέχω πρός ὁ συνεχής ἀντεμβολή καί ἑλίσσω καί κουφός ἐξέλασις ὁ Σκύθης . εἰμί δέ ὅς καί ζῶ λαμβάνω , μετά ὅς ἁλίσκομαι ζῶ καί ὁ Βαλδουΐνος . ὁ δέ πλέω κόμης Δολόϊκος πίπτω παρά ὁ μάχη . ὁ δέ ὁ Βενετία δούξ Ερίκος Δάνδουλος μετά ὀλίγος πάνυ φυγάς οἴχομαι , μετά μικρός δέ τελευτάω καί αὐτός ὑπό ὁ ἐκ ὁ πόλεμος τραῦμα .